På stranden finder man af og til forstenede søpindsvin, rav og strandede vandmænd. Men en strandgæst på Lyngby Strand i Thy gjorde sig onsdag formiddag noget af et fund i sandet. Strandgæsten fandt nemlig en genstand, der lignede en håndgranat. Personen kontaktede Nordjyllands Politi, kørte disse ud og tog billeder af den mindre, mørke genstand. - Det lignede også en gammel, tysk håndgranat, siger Niels Kristensen, der er vagtchef hos lokalpolitiet i Thisted. Billederne blev sendt videre til sprængningseksperter fra Skive Kaserne, som straks ankommer til stranden. Det blev bekræftet, at der var tale om en tysk håndgranat. Den blev derfor bortsprængt klokken 14.12. Ifølge vagtchefen er det dog ikke helt usædvanligt, at der bliver fundet håndgranater i området. - Det er ikke, fordi vi finder dem hver uge, men det sker en gang imellem, siger Niels Kristensen. Han uddyber, at hvis man finder en lignende genstand, bør man kontakte Nordjyllands Politi, og hvis muligt tage et billede af genstanden, som kan tilsendes politiet. Han understreger dertil, at man naturligvis skal lade være med at røre genstanden.

Opsummering:
Håndgranaten er nu bortsprængt.